pythainlp/thai_wikipedia_clean_20230101 huggingface dataset:
ซึ่งเป็นกลุ่มนักเรียนหญิงที่มีอิทธิพลและโด่งดังมากที่สุดในโรงเรียน โดยกลุ่มนี้ประกอบไปด้วยเรจิน่า จอร์จซึ่งเป็นควีน บีหรือหัวหน้าของกลุ่ม, เกร็ตเชน วีเนอร์ส เด็กสาวผู้มีบุคลิกไม่น่าไว้วางใจแต่มีฐานะร่ำรวย และ คาเรน สมิธ เด็กสาวผู้มีรูปลักษณ์ภายนอกน่ารักแต่ไม่ฉลาด โดยกลุ่มพลาสติกส์ก็ได้สนใจในตัวคาดี้ขึ้นหลังจากที่พวกเขาพูดได้ไล่เจสันชายหนุ่มบ้ากามในชั้นเรียนคนหนึ่งที่พยายามจะมีสัมพันธ์กับคาดี้ ในขณะที่เธอกำลังเดินไปนั่งกินอาหารกลางวันในโรงอาหารของโรงเรียน โดยกลุ่มพลาสติกส์ก็ได้ทำข้อตกลงให้คาดี้สามารถที่จะมานั่งกินอาหารกลางวันกับพวกเขาได้ จากเหตุการณ์นี้ก็ทำให้เจนีส เห็นโอกาสที่จะได้แก้แค้น เรจิน่าผู้ที่เป็นอดีตเพื่อนสนิทของเธอและเคยทำไม่ดีกับเธอไว้ โดยการให้คาดี้เข้าไปตีสนิทกับพวกเขา
หลังจากนั้นไม่นานคาดี้ก็ได้ไปเจอสมุดเล่มหนึ่งที่ชื่อว่า "เบิร์น บุ๊ก" โดยสมุดเล่มนี้เป็นไดอารีเล่มเก่าของเรจิน่าที่รวบรวมเรื่องราวหรือข่าวลือที่ไม่ดีหรือน่าอับอายของเพื่อนผู้หญิงในชั้นเรียนรวมถึงคุณครูในโรงเรียนไว้ทั้งหมด จากเหตุการณ์นี้ทำให้เจนีสต้องจากที่จะให้คาดี้เอาสมุดเล่มนี้มาโดยการเข้าไปตีสนิทกับเรจิน่าเพื่อเปิดโปงเธอ ในช่วงแรกคาดี้ยังไม่สนใจกับแผนการของเจนีสมากเนื่องจากยังเชื่อว่าเรจิน่ายังมีนิสัยใจคอที่ดี จนกระทั่งคาดี้ได้ไปเจอและรู้สึกตกหลุมรักชายหนุ่มที่ชื่อว่า แอรอน เซมวลส์ ซึ่งเป็นคนรักเก่าของเรจิน่าขณะเรียนในวิชาคณิตศาสตร์ด้วยกัน โดยคาดี้ก็ได้เล่าเรื่องราวที่เธอรู้สึกกับแอรอนให้กับเกร็ตเชนและคาเรนฟัง และหลังจากนั้นเรจิน่าก็ได้โทรมาหาเธอที่บ้านโดยเรจิน่าก็ได้ให้สัญญากับคาดี้ว่าจะช่วยให้แอรอนมาสนใจกับเธอในงานปาร์ตี้วันฮาโลวีนที่บ้านของแอรอน แต่เมื่อถึงวันงานเรจิน่ากลับพูดเกี่ยวกับคาดี้ในแง่ไม่ดีเชิงใส่สีและจูบขอคืนดีกับแอรอน จากเหตุการณ์นี้ทำให้คาดี้รู้สึกเกลียดและอยากจะแก้แค้นเรจิน่า โดยเธอก็ได้ร่วมมือกับเจนีส และ เดเมียนในการที่จะแก้แค้นเรจิน่าและหลังจากนั้นเหตุการณ์ต่างๆก็เกิดขึ้น
หลังจากที่ทีน่า เฟย์ ได้อ่านหนังสือเรื่อง Queen Bees and Wannabes ซึ่งเขียนโดย โรซาลินด์ ไวส์แมนจบเธอก็ได้ทำการติดต่อกับลอร์น ไมเคิลส์ โปรดิวเซอร์รายการ แซเทอร์เดย์ไนต์ไลฟ์ ให้นำเรื่องราวของหนังสือเล่มนี้มาทำเป็นภาพยนตร์ โดยลอร์น ไมเคิลส์ก็ได้ทำการติดต่อพาราเมาต์พิกเจอส์เพื่อทำการซื้อลิขสิทธิ์ของหนังสือเล่มนี้ หลังจากนั้นทีน่า เฟย์ได้เริ่มเขียนบทภาพยนตร์โดยเธอก็ได้นำประสบการณ์ของเธอสมัยเรียนในระดับมัธยมศึกษามาใส่ในบทด้วย และ เจนีส เลน ซึ่งเป็นตัวละครในภาพยนตร์เรื่องนี้ก็ได้รับแรงบันดาลใจมาจาก เจนีส เลน นักร้องชาวอเมริกันผู้เป็นแขกรับเชิญที่เป็นศิลปินคนแรกในรายการแซเทอร์เดย์ไนต์ไลฟ์ โดยเจนีส เลนในเรื่องนี้เป็นเด็กสาวที่รังแกจากการที่บุคลิกเหมือนเลสเบี้ยน ซึ่งเจนีส เลนผู้เป็นศิลปินชาวอเมริกันก็ได้ออกมายอมรับว่าเป็นเลสเบี้ยนในชีวิตจริง
ในรอบแรกลินด์ซีย์ โลเอินได้เข้ามารับการคัดตัวในบท เรจิน่า จอร์จแต่หลังจากที่ได้ทำการอ่านบทเสร็จทีมงานก็ได้มีความเห็นว่าเธอมีลักษณะที่เหมาะสมกับบท คาดี้ เฮรอนมากกว่า ซึ่งเธอก็ได้เห็นด้วยและตัดสินใจเล่นบทนี้ และทำให้บทนี้ตกไปเป็นของ ราเชล แม็กอดัมส์ ซึ่งทีน่า เฟย์มีความรู้สึกว่าราเชลมีบุคลิกที่ใจดีและเรียบร้อยในเวลาเดียวกันซึ่งก็ยิ่งทำให้เธอเหมาะสมกับบทนี้ ซึ่งในเวลาเดียวกันนั้นราเชลก็ได้ไปทำการคัดตัวในภาพยนตร์เรื่อง The Notebook ด้วย ส่วนอะแมนดา ไซเฟร็ด ในตอนแรกเธอได้เข้ามาคัดเลือกตัวในบทเรจิน่าแต่ทีมงานมีความคิดเห็นว่าบุคลิกของเธอเหมาะสมบทคาเรน สมิธ มากกว่า ส่วนลาเซย์ ชาเบิร์ต และ ดาเนียล ฟราสซิส ก็ได้รับเลือกเข้าเล่นในบทเกร็ตเชนและเดเมียนทันทีหลังจากที่อ่านบทเสร็จ ลิซซี แค็ปแลน ได้รับการติในตอนแรกว่าเธอสวยเกินกว่าที่จะมาเล่นในบทเจนีส เลน โดยมาร์ก วอเตอร์สผู้กำกับภาพยนตร์มองว่าเธอเหมือน เคลลี ออสบอร์นมาเป็นนักแสดง แต่ภายหลังเธอก็ได้รับบทนี้ไป ส่วนเอมี พเลอร์, ทิม มีโดว์ และ อนา เกสทีเยอร์ ก็ล้วนเป็นนักแสดงที่มาจากรายการแซเทอร์เดย์ไนต์ไลฟ์
ภาพยนตร์เรื่องนี้ได้ทำการถ่ายทำที่เมืองเอแวนสตัน, รัฐอิลลินอย ประเทศสหรัฐอเมริกา ไปบางส่วนแต่โดยส่วนใหญ่ได้ไปถ่ายทำที่เมืองโทรอนโท, ประเทศแคนาดา ภาพยนตร์เรื่องนี้ได้เริ่มถ่ายทำในวันที่ 23 กันยายน พ.ศ. 2546 และถ่ายทำเสร็จสิ้นในวันที่ 21 พฤศจิกายน พ.ศ. 2546
บ็อกซ์ ออฟฟิศ.
ในสัปดาห์แรกที่ภาพยนตร์ได้ทำการเปิดตัวในประเทศสหรัฐอเมริกา ก็สามารถทำรายได้ไปได้มากถึง 24.4 ล้านเหรียญสหรัฐฯจาก 3,159 จอใน 2,839 โรงภาพยนตร์ที่สหรัฐฯ และสามารถครองอันดับ 1 ในบ็อกซ์ ออฟฟิศได้สำเร็จ มีนเกิลส์เข้าฉายเป็นครั้งสุดท้ายในวันที่ 9 กันยายน พ.ศ. 2547 โดยสามารถทำรายได้ในสหรัฐฯ ไปได้มากถึง 86.1 ล้านเหรียญสหรัฐฯและอีก 43 ล้านเหรียญสหรัฐฯจากทั่วโลก ซึ่งภาพยนตร์เรื่องนี้ก็สามารถทำรายได้ไปมากถึง 129 ล้านเหรียญสหรัฐฯ
ปฏิกิริยาของนักวิจารณ์ภาพยนตร์.
"มีนเกิลส์" ได้รับกระแสตอบรับจากนักวิจารณ์ในเชิงบวกซะส่วนใหญ่ โดยนักวิจารณ์ได้ชื่นชมการแสดงของราเชล แม็กอดัมส์ และ ให้การเปรียบเทียบให้ ลินด์ซีย์ โลเอิน เหมือนหน้าตาของภาพยนตร์เรื่องนี้ ส่วน อะแมนดา ไซเฟร็ด และ ลิซซี แค็ปแลน ได้รับกระแสวิจารณ์เกี่ยวกับการพลิกบทบาทครั้งสำคัญของทั้งคู่ ในเว็บไซต์และนักวิจารณ์ภาพยนตร์ต่างๆทั้ง รอตเทนโทเมโทส์ ได้ให้คะแนนภาพยนตร์เรื่องนี้ถึง 83% จากการวิจารณ์ถึง 179 คำวิจารณ์ ซึ่งคิดเป็นค่าเฉลี่ยรวมกันทั้งหมดเท่ากับ 6.9/10 โดยเว็บไซต์นี้ได้ให้คำนิยามเกี่ยวกับภาพยนตร์เรื่องนี้ว่า “ภาพยนตร์เรื่องนี้เป็นภาพยนตร์ที่ตลกและวิธีการเขียนของบทภาพยนตร์เรื่องนี้ฉลาดกว่าภาพยนตร์ตลกวัยรุ่นทั่วไปโดยเฉลี่ย” ในเว็บไซต์เมทาคริติก ภาพยนตร์เรื่องนี้ได้คะแนนทั้งหมด 66 จาก 100 คะแนน โดยจากนักวิจารณ์ทั้ง 39 คนที่ได้ดูภาพยนตร์เรื่องนี้ได้บอกว่าภาพยนตร์นี้คือ “โดยส่วนมากภาพยนตร์เรื่องนี้ได้รับคำวิพากษ์วิจารณ์ในเชิงบวก” ในเว็บไซต์ซินีม่า สกอร์ ก็ได้ให้คะแนนภาพยนตร์เรื่องนี้ในระดับ A- จากระดับคะแนน A+ ถึง F
แอน ฮอร์นาเดย์ นักวิจารณ์ภาพยนตร์จากวอชิงตัน โพสต์ ได้ให้คำวิจารณ์เกี่ยวกับภาพยนตร์เรื่องนี้ว่า “ภาพยนตร์เรื่องนี้สามารถที่จะโอ้อวดได้ถึง 3 สิ่งทั้ง ลินด์ซีย์ โลเอินในบทบาทการแสดง, ทีน่า เฟย์ ในบทบาทผู้เขียนบทภาพยนตร์ และ มาร์ก วอร์เตอร์ส ในบทบาทผู้กำกับ และภาพยนตร์เรื่องนี้พร้อมที่จะทำให้รู้สึกมหัศจรรย์อย่างแท้จริง” ทีน่า เฟย์ยังได้รับคำชมจาก ปีเตอร์ เทรเวอรส์จากโรลลิงสโตนว่าเป็น “ภาพยนตร์ตลกระดับเหรียญทอง” และในเดือนพฤศจิกายน พ.ศ. 2555 ภาพยนตร์เรื่องนี้ก็ได้รับการจัดอันดับให้เป็นหนึ่งใน “50 ภาพยนตร์ตลกวัยรุ่นที่ดีสุด” จากรอตเทนโทเมโทส์
Mean Girls: Music from the Motion Picture
อนึ่งเพลง "Pass The Dutch" ของ Missy Elliott, "Naughty Girl" ของ Beyoncé, "Beautiful" ของ Christina Aguilera, Fire ของ Joe Budden กับ Busta Rhymes, "At Seventeen" ของ Janis Ian, "Halcyon + On + On" ของ Orbital, "Put 'Em Up" ของ N.O.R.E กับ Pharrell Williams, "Oh Yeah" / "Run" by Gabriel Rene และ "Love's Theme" ของ The Love Unlimited Orchestra ได้ปรากฏอยู่ในภาพยนตร์แต่ไม่ได้ถูกนำมาบรรจุในอัลบั้มเพลงประกอบภาพยนตร์
"มีนเกิลส์" ได้ออกจัดจำหน่ายวีเอชเอส และ ดีวีดี ออกมาหลังจากที่ภาพยนตร์ได้เข้าฉายในประเทศสหรัฐอเมริกาไปแล้ว 5 เดือน โดยทั้งหมดประกอบได้ด้วยภาพยนตร์เรื่องนี้ในระบบไวด์สกรีน และ ฟูลล์สกรีน พร้อมด้วยฉากที่ถูกตัดออก, เบื้องหลังการถ่ายทำ, โฆษณาทางโทรทัศน์และในโรงภาพยนตร์ของภาพยนตร์เรื่องนี้ และ บทสัมภาษณ์ของนักแสดงในเรื่องนี้ และต่อมาในวันที่ 27 กันยายน พ.ศ. 2552 มีนเกิลส์ได้ทำการออกแผ่นบลูเรย์ ออกมาเป็นครั้งแรก
"มีนเกิลส์" ได้กลายมาเป็นปรากฏการณ์ทางวัฒนธรรมกระแสนิยม จากการที่มีผู้คนได้นำฉากต่างๆจากภาพยนตร์เรื่องนี้ได้นำเป็นกิฟส์และมีมส์ลงในสื่อโซเชียลเน็ตเวิร์กทั้ง เฟซบุ๊ก, ทวิตเตอร์ และ ทัมเบลอร์
และในปีพ.ศ. 2552 มารายห์ แครี ก็ได้ปล่อยซิงเกิ้ลที่มีชื่อว่า “Obsessed” โดยในตอนต้นเพลงมารายห์ก็ได้ใช้คำพูดจากภาพยนตร์เรื่องนี้ว่า “And I was like, 'Why are you so obsessed with me?” ซึ่งคำพูดนี้เป็นคำพูดที่เรจิน่าได้พูดไปในภาพยนตร์ โดยนิก แคนนอน อดีตสามีของเธอก็ได้ออกมาเปิดเผยว่าเธอได้รับแรงบันดาลใจในการเขียนเพลงนี้จากภาพยนตร์เรื่องนี้
โดยทีน่า เฟย์ก็ได้ออกมาเปิดเผยความรู้สึกเกี่ยวกับภาพยนตร์เรื่องนี้ว่า “ถ้าคนในกลุ่มวัยผู้ใหญ่ได้ดูมันก็จะบอกว่ามันตลก ซึ่งหนึ่งในนั้นจะต้องมีอย่างน้อยหนึ่งคนที่หัวเราะไปกับมัน แต่ถ้าเป็นในกลุ่มเด็กวัยรุ่นพวกเขาก็จะดูมันเหมือนกับดูรายการเรียลลิตี้ เพราะมันใกล้เคียงกับชีวิตจริงของพวกเขามาก และพวกเขาก็ไม่ค่อยที่ตลกขำขันกันเท่าไหร่”
และในวันที่ 3 ตุลาคมของทุกปีก็ได้ถูกกำหนดให้เป็น "วันมีนเกิลส์" โดยยึดจากบทสนทนาระหว่างที่คาดี้และแอรอนพูดกันในเรื่อง โดยผู้คนบางส่วนก็จะเฉลิมฉลองโดยการสวมใส่เสื้อสีชมพูโดยยึดมาจากคำพูดที่คาเรนได้พูดไปในภาพยนตร์เช่นกัน ซึ่งนักออกแบบเสื้อผ้าหรือนักธุรกิจบางส่วนก็ได้ตามกระแสนี้โดยการผลิตเสื้อผ้าหรือผลิตภัณฑ์ต่างๆที่มีคำคมจากภาพยนตร์เรื่องนี้แล้วนำมาขายในราคาต่างๆ
เกมพีซีของภาพยนตร์เรื่องนี้ได้เริ่มปล่อยออกมาให้ปีพ.ศ. 2552 พร้อมกับสามารถที่จะสร้างตัวละครขึ้นมาใหม่ได้ ในปีพ.ศ. 2553 มีนเกิลส์วิดีโอเกมก็ได้ถูถพัฒนาขึ้นโดยบริษัท 505 เกม เพื่อที่จะสามารถเล่นในเครื่องเล่นนินเทนโดได้ แต่ในที่สุดก็ไม่ได้ถูกผลิตออกมา ในปีพ.ศ. 2558 มีนเกิลส์ได้ถูกพัฒนามาเป็นเกมในสมาร์ตโฟน โดยเรื่องราวในเกมเป็นเรื่องราวของตัวละครในภาพยนตร์เรื่องมีนเกิลส์กับเหตุการณ์ต่างๆทั้งในภาคที่ 1 และ ภาคที่ 2 ของภาพยนตร์เรื่องนี้แต่ตัวละครในเกมจะมีเฉพาะตัวละครจากภาคที่ 1 เท่านั้น
ละครบรอดเวย์.
ในวันที่ 28 มกราคม พ.ศ. 2556 ทีน่า เฟย์ได้ออกมายืนยันว่าได้เริ่มทำการดัดแปลงดนตรีของละครบรอดเวย์เรื่องนี้แล้ว ซึ่งเธอก็ได้เขียนหนังสือสำหรับโชว์นี้ขึ้นมาด้วย โดยนักแต่งเพลงจากซิตคอมเรื่อง 30 Rock และ เจฟฟ์ ริชมอนด์ สามีของเธอก็ได้เริ่มทำเพลงสำหรับละครบรอดเวย์เรื่องนี้ ซึ่งละครบรอดเวย์ในครั้งนี้ก็ได้เคซี นิโคลอ มาเป็นผู้กำกับเวที ซึ่งพาราเมาต์พิกเจอส์ก็มีส่วนเกี่ยวข้องกับละครบรอดเวย์ในครั้งนี้ด้วย โดยละครบรอดเวย์เรื่องนี้ก็ได้เริ่มเล่นเป็นครั้งแรกในวันที่ 31 ตุลาคม พ.ศ. 2560 ที่โรงละครแห่งชาติกรุงวอชิงตัน ดี.ซี.
ในวันที่ 6 กันยายน พ.ศ. 2560 หนังสือพิมพ์เดอะนิวยอร์กไทมส์ ได้ออกมาประกาศว่าละครบรอดเวย์เรื่องนี้จะแสดงในโรงละครออกัสวิลสัน โดยจะเริ่มแสดงในวันที่ 12 มีนาคม พ.ศ. 2561 และจะเริ่มเปิดรอบกลางคืนในวันที่ 8 เมษายน พ.ศ. 2561
มีน เกิร์ลส์ ก๊วนสาวซ่าส์ วีนซะไม่มี
มีน เกิร์ลส์
โนแวร์ (อัลบั้มคาโนะ)
nowhere เป็นอัลบั้มแรกของคาโนะ วอร์เนอร์บราเธอส์เจแปนได้วางจำหน่ายอัลบั้มนี้เมื่อวันที่ 11 พฤษภาคม 2559
การออกจากสหภาพยุโรปของสหราชอาณาจักร
การประกาศสงครามต่อเยอรมนีของสหรัฐอเมริกา พ.ศ. 2460
มาร์เซโล เบียลซา
ไข่มุกด์ ชูโต
ไข่มุกด์ ชูโต เป็นประติมากรหญิงคนสำคัญของประเทศไทย โดยได้รับการยกย่องให้เป็นประติมากรหญิงคนแรกของประเทศไทย อาจารย์ไข่มุกด์เกิดเมื่อวันที่ 19 เมษายน พ.ศ. 2481 ที่โรงพยาบาลศิริราช เป็นบุตรีของ อำมาตย์เอก พระมัญชุวาที (โชติ ชูโต) และนางมัญชุวาที (แอ๋ว ชูโต) ข้าหลวงในสมเด็จพระศรีพัชรินทราบรมราชินีนาถ พระบรมราชชนนีพันปีหลวง อาจารย์อยู่อาศัยที่"บ้านขมิ้น"บนถนนอรุณอมรินทร์ แขวงศิริราช เขตบางกอกน้อย กรุงเทพมหานคร จนวาระสุดท้ายของชีวิต
อาจารย์จบการศึกษาขั้นเตรียมอุดมศึกษาจากโรงเรียนราชินี และจบการศึกษาระดับอุดมศึกษาจากคณะจิตรกรรมและประติมากรรม มหาวิทยาลัยศิลปากร (ปัจจุบันคือคณะจิตรกรรมประติมากรรมและภาพพิมพ์ มหาวิทยาลัยศิลปากร) ท่านเริ่มทำงานครั้งแรกให้กับองค์กร USOM และ Getesner ตามลำดับ ก่อนจะลาออกจากงานประจำมาทำงานอิสระ โดยท่านรับทำงานศิลป์หลายชนิด เช่น ประติมากรรม การตกแต่งสวน การตกแต่งภายใน เขียนแบบ ฯลฯ จนเริ่มมีชื่อเสียงในวงการ
ต่อมา นายชูพาสน์ ชูโต ข้าราชการประจำสำนักพระราชวัง ผู้เป็นญาติของอาจารย์ ได้ชักชวนอาจารย์เข้าถวายตัวปฏิบัติงานด้านประติมากรรมต่อสมเด็จพระนางเจ้าสิริกิติ์ พระบรมราชินีนาถ โดยอาจารย์ได้สร้างผลงานชิ้นแรกถวายคือ "รูปปั้นกินรีแม่ลูก" จำนวน 2 ชุด ปัจจุบันติดตั้ง ณ สวนศิวาลัยในพระบรมมหาราชวัง และในบริเวณสวนของพระตำหนักภูพิงค์ราชนิเวศน์ นอกจากนี้อาจารย์ยังถวายงานต่อสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เช่นกัน
เมื่อวันที่ 19 กันยายน พ.ศ. 2539 อาจารย์เกิดอาการหัวใจหยุดเต้นกะทันหัน หลังเดินทางกลับจากการตรวจดูงานหล่อพระพุทธรูปถวายต่อสมเด็จพระนางเจ้าฯ พระบรมราชินีนาถ ที่โรงหล่อบนถนนพุทธมณฑล สาย 4 อาจารย์ได้รับการปฐมพยาบาลที่โรงพยาบาลธนบุรี ซึ่งแพทย์ลงความเห็นว่ากล้ามเนื้อหัวใจขาดเลือด และต่อมาสมเด็จพระนางเจ้าสิริกิติ์ฯ ได้ทรงพระกรุณาโปรดเกล้าฯ ให้อาจารย์ไปรักษาต่อที่โรงพยาบาลศิริราช อาจารย์ได้เสียชีวิตลงด้วยอาการปอดบวมและระบบหายใจล้มเหลว เมื่อวันที่ 31 ตุลาคม พ.ศ. 2539 ด้วยวัย 59 ปี
ผลงานที่เป็นที่จดจำของอาจารย์ไข่มุกด์ ชูโต เช่น
ผลงานแกะสลักที่ตกแต่งภายในอาคารของโรงแรมต่าง ๆ เช่น
พระบรมราชานุสาวรีย์สองรัชกาล
การโจมตีโรงแรมดุสิตดีทู ไนโรบี
การโจมตีโรงแรมดุสิตดีทู ไนโรบี  เป็นการโจมตีของผู้ก่อการร้ายที่เริ่มเมื่อวันที่ 15 มกราคม พ.ศ. 2562 และยุติในวันที่ 16 มกราคม พ.ศ. 2562 ในพื้นที่เวสต์แลนด์ของไนโรบี ประเทศเคนยา
กลุ่มสงครามอิสลามอัชชะบาบได้ต่อต้านการมีส่วนร่วมของเคนยาในสงครามกลางเมืองโซมาเลีย ซึ่งก่อนหน้านี้ กลุ่มผู้ก่อการร้ายได้โจมตีเมืองเวสต์แลนด์ในช่วงที่มีการโจมตีศูนย์การค้าเวสต์เกต พ.ศ. 2556 ที่ส่งผลให้มีผู้เสียชีวิต 67 ราย
การโจมตีเกิดขึ้นที่ 14 ริเวอร์ไซด์ไดร์ฟ ในเวสต์แลนด์ ไนโรบี ประเทศเคนยา ที่แห่งนี้คือโรงแรมและอาคารสำนักงานหรูซึ่งเป็นที่ตั้งของโรงแรมเครือดุสิตธานีและสำนักงานคณะกรรมการการจัดสรรรายได้
เหตุการณ์เริ่มต้นที่เวลา 14:30 น. ของวันที่ 15 มกราคม พ.ศ. 2562 และได้ยุติในไม่กี่นาทีก่อนสิบโมงของวันรุ่งขึ้น รายงานเบื้องต้นคือมีการยิงปืนและการระเบิดสองครั้งที่โรงแรม ผู้โจมตีมีประมาณจำนวนระหว่างสี่ถึงหกคน ได้มาถึงโดยยานพาหนะสองคันและบังคับให้ยามเปิดประตู 14 ริเวอร์ไซด์ไดร์ฟโดยยิงใส่พวกเขา ครั้นแล้ว ตำรวจผู้เชี่ยวชาญจากหน่วยเจเนอรัลเซอร์วิสสำหรับต่อต้านการก่อการร้าย ก็ได้รับการส่งเข้ามาเพื่อต่อสู้กับกองกำลังติดอาวุธ รวมถึงสมาชิกคนหนึ่งของหน่วยปฏิบัติการพิเศษทางอากาศ ซึ่งอยู่ในประเทศเพื่อทำการฝึกอบรม ก็มีส่วนร่วมในการโต้ตอบเช่นกัน ระหว่างที่มีการไตร่ตรองเพื่อต่อต้านการโจมตีหลังจากนั้นไม่กี่ชั่วโมง มีการได้ยินเสียงยิงปืนและระเบิดอีกครั้งในเช้าตรู่ของวันที่ 16 มกราคม
ภายในวันที่ 16 มกราคม พ.ศ. 2562 ประธานาธิบดีเคนยา อูฮูรู เคนยัตตา กล่าวว่ามี 14 คนถูกฆ่าตาย รวมทั้งผู้ก่อการร้ายทั้งหมด ในขณะที่สภากาชาดเคนยาระบุจำนวนผู้เสียชีวิตคือ 24 คน
ส่วนอัชชะบาบได้อ้างภาระหน้าที่ในการโจมตี ในแถลงการณ์ที่เปิดตัวระหว่างการโจมตี ช่วงหลังของวันที่ 16 มกราคม มีรายงานว่าพลเรือน 21 คนถูกสังหารและผู้โจมตีห้าคนถูกกำจัด พวกเขาอ้างว่าการโจมตีดังกล่าวเป็น "การตอบสนองต่อการตัดสินใจของประธานาธิบดี ดอนัลด์ ทรัมป์ ที่ยอมรับว่าเยรูซาเลมเป็นเมืองหลวงของประเทศอิสราเอล"
2019 Nairobi hotel attack
ยุนะ อิโต
ยุนะ อิโต (ไอดอลลิ่ง)
โอโตยะ ยามางูจิ
โอโตยะ ยามางูจิ (; 22 กุมภาพันธ์ ค.ศ.1943 – 2 พฤศจิกายน ค.ศ.1960) เป็นชาวญี่ปุ่นคลั่งชาติที่ลงมือลอบสังหาร อิเนจิโระ อาซานูมะ หัวหน้าพรรคสังคมนิยมญี่ปุ่น โอโตยะเป็นสมาชิกของ"อุโยกุ ดันไต" พรรคการเมืองฝ่ายขวาของญี่ปุ่น และสังหารอิเนจิโระด้วย "โยโรย-โดชิ" ในช่วงหาเสียงที่หอประชุมฮิเบยะ เมื่อวันที่ 12 ตุลาคม ค.ศ.1960
หลังจากเหตุการณ์ลอบสังหารไปไม่มากกว่าสามสัปดาห์ โอโตยะ ซึ่งอยู่ในเรือนจำได้ผสมยาสีฟันกับน้ำพร้อมกับเขียนบนผนังว่า "เจ็ดชีวิตในประเทศของผม ทรงพระเจริญแด่พระจักรพรรดิ!" และฆ่าตัวตายโดยการแขวนคอ คำว่า "เจ็ดชีวิตในประเทศของผม" เป็นคำพูดสุดท้ายของคุซุโนกิ มาซาชิเกะ ซามูไรในช่วงศตวรรษที่ 14
พรรคการเมืองฝ่ายขวาได้ยกย่องให้เขาเป็นผู้พลีชีพ; แล้วให้เสื้อฝังศพ, ชุดกิโมโน และเข็มขัดให้กับพ่อแม่ของเขาเพื่อใช้ในพิธีทางศาสนา อัฐิของเขาถูกบรรจุที่สุสานอาโอยามะ
ภาพที่ถ่ายโดยยาซูชิ นากาโอะ ได้ทั้งรางวัลพูลิตเซอร์ เมื่อปี ค.ศ. 1961 และรางวัลการประกวดภาพถ่ายสื่อมวลชนโลก สาขาภาพข่าวยอดเยี่ยมประจำปี เมื่อปี ค.ศ. 1960
เคนซาบูโร โอเอะ ผู้ได้รางวัลโนเบล สาขาวรรณกรรมได้บอกว่า วรรณกรรมเรื่อง "Seventeen" และ "The Death of a Political Youth" ของเขาได้อิงมาจากโอโตยะ
ในเดือนตุลาคม ปี ค.ศ. 2010 พรรคการเมืองฝ่ายขวาได้ร่วมงานฉลองครบรอบ 50 ปีของการลอบสังหารที่สวนฮิบิยะ
โทโง (ไอจิ)
โทโง (東郷町 โทโง-โช) เป็นเมืองที่ตั้งอยู่ในอำเภอไอจิ จังหวัดไอจิ ประเทศญี่ปุ่น
ณ เดือนพฤษภาคม 2015 เมืองนี้มีประชากรประมาณ 42,695 คนและมีความหนาแน่นของประชากร 2370 คนต่อกิโลเมตร พื้นที่รวม 15.03 ตารางกิโลเมตร (6.96 ตารางไมล์)
หวง ยื่อหัว
วีที-4
รถถังหลัก VT-4  หรืออีกชื่อคือ MBT3000 เป็นรถถังหลักยุคที่สามของจีน พัฒนาขึ้นโดยบริษัท Norinco เป็นรุ่นสำหรับส่งออกต่างประเทศ เป็นรถถังที่ต่อยอดมาจากรุ่น MBT2000 (VT-1) และถือเป็นรถถังรุ่นใหม่ที่สุดในตระกูล Type 90-II
กองทัพบกไทย มีรถถัง VT-4 ประจำการจำนวน 28 คัน ซึ่งส่งมอบในเดือนตุลาคม 2560 และมีมูลค่าประมาณ 46,000 ล้านบาท และยังรวมถึงการจัดซื้อยานพาหนะทางทหารอีก 153 คัน ในเดือนเมษายน 2560 กองทัพบกได้สั่งรถถัง VT-4 อีก 10 จาก China North Industries Corporation (NORINCO) มูลค่าประมาณ 1,800 ล้านบาทและได้รับเมื่อต้นปี 2562
กองทัพบกไนจีเรีย
โครงการ MBT-3000 (การกำหนดทางอุตสาหกรรม) เริ่มพัฒนาในปี 2009 โดยความร่วมมือของโรงงานแห่งแรกในมองโกเลีย และบริษัทอื่น ๆ ขึ้นอยู่กับ Type 90-II และติดตั้งแหล่งผลิตพลังงานที่ผลิตในท้องถิ่น แนวคิด MBT-3000 เปิดตัวครั้งแรกในงานอาวุธโลกที่ฝรั่งเศส ปี 2012 และได้แสดงในงาน 2014 Norinco Armor Day และ tenth China International Aviation &amp; Aerospace Exhibitionas ในฐานะ VT-4
The VT-4 ใช้เทคโนโลยีจาก Type 99 ซึ่งสอดรับกับต้นแบบรถถังของกองทัพปลดปล่อยประชาชน
The VT-4 มีปืนใหญ่ smoothbore ขนาดลำกล้อง 125 มม. สามารถยิงกระสุน APFSDS, HESH, HEAT และ HE และยังสามารถยิงขีปนาวุธนำวิถี นอกจากนี้ยังมีป้อมปืนแบบควบคุมจากภายใน ขนาด 12.7 มม. ระบบควบคุมการยิง, กล้องวัดระยะด้วยแสงเลเซอร์, การมองเห็นรอบทิศทาง และระบบกล้องถ่ายภาพความร้อนรุ่นที่ 3
ระบบป้องกัน.
รถถังมีระบบป้องกันตัวเอง explosive reactive armor ป้อมปืนมีลักษณะทำมุมกับวิถีกระสุน และตัวรถมีเกราะด้านข้าง รถถังยังติดตั้งระบบ active protection systemdesignated GL5, ระบบยิงระเบิดป้องกันตัวเอง และอุปกรณ์เลเซอร์เตือนภัย และรถถังยังมีระบบการยืนยันตัวตนของการเป็นพันธมิตรหรือศัตรู, ป้องกันอาวุธชีวภาพ, ระบบป้องกันการระเบิด, ระบบดับเพลิง และเครื่องปรับอากาศ
คำสั่งและการควบคุม.
รถถังยังถูกรวมเข้ากับระบบการสื่อสารแบบดิจิตอลสำหรับการสื่อสารของรถถังและการสื่อสารระหว่างผู้บังคับบัญชา
มีน เกิลส์ ก๊วนสาวซ่าส์ วีนซะไม่มี
ทีน่า เฟย์
รถถังหลัก VT-4
ศาลเจ้ายะซุกุนิ
มีน เกิลส์
เกว๊ หง็อก หาย
เกว๊ หง็อก หาย (; เกิด 15 พฤษภาคม ค.ศ. 1993) นักฟุตบอลอาชีพในตำแหน่งกองหลังและกัปตันทีมให้กับซงลามเหงะอาน ในวี.ลีก ดิวิชัน 1 ของเวียดนามและฟุตบอลทีมชาติเวียดนาม
เขาทำประตูแรกให้กับเวียดนามใน เอเอฟเอฟ ซูซูกิ คัพ 2014 ในนัดที่เสมอ 2-2 กับ ทีมชาติอินโดนีเซีย
ฮันฮว็อก
ฮันฮว็อก (한확,1943-1999) เป็นขุนนางและนักการทูตระหว่างสมัย โชซ็อน ของ เกาหลี เขารับราชการเป็นรองมหาเสนาบดีฝ่ายซ้าย ฮันฮว็อกส่วนใหญ่เป็นที่รู้จักโดยบุตรสาวคนที่สองของเขา พระนางอินซู พระนางอภิเษกกับโอรสของ เจ้าชายซูยาง (พระราชโอรสของ พระเจ้าเซจงมหาราช) ปีเดียวกัน เจ้าชายซูยางกลายเป็น พระเจ้าเซโจ กษัตริย์ลำดับที่ 7 ของ ราชวงศ์โชซ็อน และโอรสของพระองค์กลายเป็น เจ้าชายรัชทายาทอึยกย็อง ตำแหน่ง พระนางอินซู ได้รับพระราชทานเมื่อหนึ่งในโอรสของพระนางอินซูและเจ้าชายรัชทายาทอึยกย็องกลายเป็น พระเจ้าซ็องจงแห่งโชซ็อน
Nowhere (อัลบั้มคาโนะ)
มีนเกิลส์
เจ้าพระยาศรีพิพัฒน์ (แพ บุนนาค)
เจ้าพระยาศรีพิพัฒน์ นามเดิม แพ เป็นขุนนางตระกูลบุนนาค เคยดำรงตำแหน่งจางวางกรมพระคลังสินค้าและองคมนตรีในรัชกาลที่ 5
เจ้าพระยาศรีพิพัฒน์ มีนามเดิมว่าแพ เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) กับหม่อมหงิม พงษาวดารราชินิกุลบางช้างระบุว่าท่านเกิดในปีเถาะ จ.ศ. 1181 (ตรงกับ พ.ศ. 2362) เริ่มรับราชการเป็นมหาดเล็กในรัชสมัยพระบาทสมเด็จพระนั่งเกล้าเจ้าอยู่หัว มีบรรดาศักดิ์เป็น"นายศัลวิไชย" หุ้มแพร แล้วเลื่อนเป็น"จมื่นสมุหพิมาน" ปลัดกรมพระตำรวจสนมทหาร
ในรัชสมัยพระบาทสมเด็จพระจอมเกล้าเจ้าอยู่หัว ได้เลื่อนเป็น"พระพรหมบริรักษ์" เจ้ากรมพระตำรวจสนมทหาร แล้วเลื่อนเป็น"พระยาศรีพิพัฒน์" จางวางกรมพระคลังสินค้า ถึงปี พ.ศ. 2400 ได้โปรดให้ท่านเป็นราชทูตอัญเชิญพระราชสาส์นไปเจริญทางพระราชไมตรีกับจักรพรรดินโปเลียนที่ 3 ณ กรุงฝรั่งเศส ออกเดินทางเมื่อวันพฤหัสบดี 10 ค่ำ เดือน 5 จ.ศ. 1223 (ตรงกับวันที่ 21 มีนาคม พ.ศ. 2404)
ในรัชสมัยพระบาทสมเด็จพระจุลจอมเกล้าเจ้าอยู่หัว ท่านได้รับแต่งตั้งเป็นกรรมการกฤษฎีกาและองคมนตรี และได้รับสถาปนาเป็น"เจ้าพระยาศรีพิพัฒน์รัตนราชโกษาธิบดี วรมนตรีมหามาตยานุนายก รัชชดิลกสุริยวงศ์ ดำรงศักดิบรมมหาพิไชยญาติ ราชกิจปฏิการาภิธยาศรัย ตรัยศรีรัตนธาดา อภัยพิริยบรากรมพาหุ" ดำรงศักดินา 10,000
เจ้าพระยาศรีพิพัฒน์ ป่วยเป็นไข้มาตั้งแต่วันที่ 6 เมษายน แพทย์จัดยารักษาแล้วอาการไม่ทุเลา ต่อมาจึงหมดสติและถึงแก่อสัญกรรมเมื่อวันเสาร์ขึ้น 14 ค่ำ เดือน 5 เวลา 5 ทุ่มเศษ ตรงกับวันที่ 17 เมษายน พ.ศ. 2429 สิริอายุได้ 67 ปี แต่บางแห่งว่าอายุ 68 ปี วันรุ่งขึ้นเสด็จฯ พระราชทานน้ำหลวงอาบศพ เจ้าพนักงานแต่งศพลงโกศไม้สิบสองตั้งบนชั้น มีฉัตรเบญจา 4 คัน ตั้งเป็นเกียรติยศ
เจ้าพระยาศรีพิพัฒน์กับท่านผู้หญิงอ่วมมีบุตรธิดาด้วยกัน 9 คน กับภรรยาอื่นอีก 16 คน รวมมีบุตรธิดาทั้งสิ้น 25 คน ที่สำคัญ เช่น นายนาวาเอก พระยาสุนทรานุกิจปรีชา (หลง บุนนาค) เจ้าจอมปุก ในรัชกาลที่ 5 และ หม่อมแดง ปราโมช
ราคุเอ็นPROJECT
ราคุเอ็นPROJECT  เป็นซิงเกิลที่สองของเรย์ วอร์เนอร์โฮมเรดิโอได้เผยแพร่เพลงนี้ในวันที่ 24 ตุลาคม 2012 เพลงนี้ถูกนำมาใช้เป็นเพลงเปิดของ ทูเลิฟรู ดาร์กเนส ซึ่งฉายตั้งแต่ตุลาคมถึงธันวาคม 2012
ไข่มุกต์ ชูโต
เกง็อคไฮ
เฟรนด์โซน ระวัง..สิ้นสุดทางเพื่อน
จังหวัดเลกโก
จังหวัดเลคโค  เป็นจังหวัดในแคว้นลอมบาร์เดียของอิตาลี มีเมืองเอกคือเลคโค ในปี 2017 จังหวัดนี้มีประชากร 337,211 คนบนพื้นที่ 805.61 ตารางกิโลเมตร และแบ่งเป็น 85 คอมมูน
ทางหลวงชนบท สค.4056
จังหวัดยาโลวา
จังหวัดยาโลวา  เป็นจังหวัดทางตะวันตกเฉียงเหนือของตุรกี บนชายฝั่งทะเลมาร์มะรา เชื่อมต่อกับจังหวัดบูร์ซาทางใต้และจังหวัดโกจาเอลีทางตะวันออก มีเมืองเอกชื่อยาโลวา มีประชากร 203,741 คนเมื่อก่อนจังหวัดนี้เป็นส่วนหนึ่งของจังหวัดโกจาเอลี จนถึง 1930 จังหวัดนี้กลายเป็นส่วนหนึ่งของจังหวัดอิสตันบูลแทน ในที่สุด 1995 ได้กลายเป็นจังหวัดตามเขตแดนทุกวันนี้
อนุภูมิภาคโกจาเอลี
อนุภูมิภาคโกจาเอลี  (TR42) เป็นอนุภูมิภาคทางสถิติของตุรกี
เทศมณฑลเกล็ยเปดา
เกล็ยเปดา  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศและเป็นเทศมณฑลเพียงแห่งเดียวที่มีอาณาเขตติดทะเล มีเมืองหลักคือเกล็ยเปดา ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกล็ยเปดาจึงกลายเป็นเพียงหน่วยทางดินแดนและสถิติ
เทศมณฑลอาลีตุส
อาลีตุส  เป็นหนึ่งในสิบเทศมณฑลของประเทศลิทัวเนียและเป็นเทศมณฑลที่ตั้งอยู่ทางใต้สุดของประเทศ มีเมืองหลักอยู่ที่อาลีตุส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอาลีตุสจึงกลายเป็นเพียงหน่วยทางดินแดนและสถิติ
เทศมณฑลของประเทศลิทัวเนีย
ประเทศลิทัวเนียประกอบด้วย เทศมณฑล  จำนวน 10 เทศมณฑล แต่ละเทศมณฑลตั้งชื่อตามชื่อเมืองหลักและประกอบด้วยเทศบาล  รวมทั้งหมด 60 เทศบาล แบ่งออกเป็น 9 เทศบาลนคร, 43 เทศบาลเขต และ 8 เทศบาล แต่ละเทศบาลประกอบด้วยแขวง  รวมทั้งหมด 545 แขวง การแบ่งเขตการปกครองรูปแบบนี้มีขึ้นตั้งแต่ พ.ศ. 2537 และได้รับการปรับปรุงเล็กน้อยใน พ.ศ. 2543
จนถึง พ.ศ. 2553 ตำแหน่งหัวหน้าปกครองเทศมณฑลต่าง ๆ คือผู้ว่าการเทศมณฑล  ซึ่งได้รับการแต่งตั้งจากรัฐบาลกลางในกรุงวิลนีอัส ผู้ว่าการเทศมณฑลมีหน้าที่หลักในการกำกับดูแลเทศบาลในสังกัดให้ปฏิบัติตามกฎหมายและรัฐธรรมนูญลิทัวเนีย แต่พวกเขาไม่ได้รับมอบอำนาจอื่นมากนัก จึงมีการเสนอว่าเทศมณฑลทั้งสิบเทศมณฑลไม่มีความจำเป็นสำหรับลิทัวเนีย เนื่องจากเทศมณฑลที่เล็กที่สุดสองเทศมณฑลดูแลเทศบาลเพียงสี่เทศบาล ดังนั้นเมื่อวันที่ 1 กรกฎาคม พ.ศ. 2553 หน่วยงานบริหารเทศมณฑลจึงถูกยุบเลิก แต่เทศมณฑลต่าง ๆ ยังมีอยู่ต่อไปเพื่อวัตถุประสงค์ทางสถิติและการรายงาน
เทศมณฑลของลิทัวเนีย
เทศมณฑลเกานัส
เกานัส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนกลางของประเทศ มีเมืองหลักคือเกานัส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกานัสจึงกลายเป็นเพียงหน่วยทางดินแดนและสถิติ
เจ้าพระยารัตนบดินทร์ (รอด กัลยาณมิตร)
เจ้าพระยารัตนบดินทร์ นามเดิม รอด (บางแห่งว่าบุญรอด) เป็นขุนนางใน ผู้ดำรงตำแหน่งสมุหนายกคนสุดท้าย
เจ้าพระยารัตนบดินทร์ มีนามเดิมว่า รอด เกิดเมื่อปีจอ จ.ศ. 1187 (ตรงกับ พ.ศ. 2368) เป็นบุตรเจ้าพระยานิกรบดินทร์ (โต กัลยาณมิตร) ได้รับราชการเป็นมหาดเล็กในพระบาทสมเด็จพระนั่งเกล้าเจ้าอยู่หัวตั้งแต่ปีมะแม พ.ศ. 2390 มีบรรดาศักดิ์เป็น"นายเล่ห์อาวุธ" หุ้มแพร
ปีชวด พ.ศ. 2395 พระบาทสมเด็จพระจอมเกล้าเจ้าอยู่หัวโปรดให้เลื่อนเป็น"หลวงฤทธินายเวร" แล้วเลื่อนอีกในปีนั้นเป็น"เจ้าหมื่นศรีสรรักษ์" หัวหมื่นมหาดเล็ก ถึงปีชวด พ.ศ. จึงโปรดให้เป็น"พระยาราชวรานุกูล วิบูลยภักดีวิริยพาหะ" ปลัดทูลฉลองกรมมหาดไทย ศักดินา 2000
ในรัชสมัยพระบาทสมเด็จพระจุลจอมเกล้าเจ้าอยู่หัว วันที่ 21 สิงหาคม พ.ศ. 2416 โปรดให้ท่านมีนามเดิมแต่เพิ่มตำแหน่งผู้รักษากรุงศรีอยุธยา ถือศักดินา 10000 ถึงวันที่ 4 ธันวาคม พ.ศ. 2417 จึงโปรดให้ท่านว่าที่เสมอเสนาบดีกรมเกษตราธิบดี ดำรงศักดินา 10000 ต่อมาได้เป็นกรรมการกฤษฎีกาและองคมนตรี แล้วได้รับสถาปนาเป็นเจ้าพระยาตำแหน่งที่จตุสดมภ์เสนาบดีในวันพฤหัสบดีที่ 20 พฤศจิกายน พ.ศ. 2422 มีนามตามจารึกในหิรัญบัฏว่า "เจ้าพระยาพลเทพ สรรพพลเสพเสนาบดี ศรีวิไชยราชมหไยสวรรย์ อเนกานันต์ธัญญาหาร พิจารณ์ปฏิพัทธ นพรัตนมุรธาธร มหิศรสมุหเชฐเกษตราธิบดี อภัยพิริยบรากรมพาหุ" ถือศักดินา 10000และสุดท้ายได้รับสถาปนาเป็นสมุหนายกเมื่อวันพฤหัสบดี เดือนสิบเอ็ด ขึ้นสิบค่ำ ปีจออัฐศก จุลศักราช 1248 ตรงกับวันพฤหัสบดีที่ 7 ตุลาคม พ.ศ. 2429 มีนามตามจารึกในสุพรรณบัฏว่า "เจ้าพระยารัตนบดินทร์ มหินทรมหากัลยาณมิตร อเนกบุญฤทธิประสิทธิสาธุคุณ วิบุลยศุภผล นิพัทธกุศลกิริยาภิรัต วงโศปบัติมหามัตยตระกูล อดูลยเมตยาชวาธยาศัย ศรีรัตนตรัยสรณารักษ์ อุดมศักดิพิเศษ นาครามาตยเชษฐมหาสมุหนายก สยามโลกยดิลกบรมราชมานิต สกโลดรทิศประเทศาธิบดี มหาราชสีหมุรธาธร อัครมหาดไทยวริศรเสนาธิบดี อภัยพิริยบรากรมพาหุ" ที่สมุหนายกศักดินา 10000
เจ้าพระยารัตนบดินทรป่วยมานาน และถึงแก่อสัญกรรมที่บ้านในวันที่ 23 เมษายน พ.ศ. 2441 วันต่อมา เวลาบ่าย 4 โมงเศษ พระบาทสมเด็จพระจุลจอมเกล้าเจ้าอยู่หัวเสด็จไปพระราชทานน้ำหลวงอาบศพ เจ้าพนักงานแต่งศพ ลงลองใน ตั้งบนแว่นฟ้าสองชั้น ประกอบโกศไม้สิบสอง แวดล้อมด้วยเครื่องสูงสามชั้น ถึงวันที่ 28 เมษายน พ.ศ. 2442 เวลาบ่าย 5 โมงเศษ พระบาทสมเด็จพระจุลจอมเกล้าเจ้าอยู่หัวเสด็จมาพระราชทานเพลิงศพ ณ เมรุวัดกัลยาณมิตรวรมหาวิหาร
อาลีตุส
อาลีตุส  เป็นเมืองทางตอนใต้ของประเทศลิทัวเนีย มีประชากร 57,281 คนใน ค.ศ. 2017 เมืองนี้เป็นศูนย์กลางของภูมิภาคซูกิยาในอดีต เมืองนี้ตั้งอยู่ริมแม่น้ำแนมูนัส อาลีตุสถูกแบ่งเป็นสองเมืองมาเป็นเวลานานนับศตวรรษ มักเรียกว่า "อาลีตุส 1" และ "อาลีตุส 2" เมืองแรกเป็นเมืองที่เล็กกว่า ในขณะที่เมืองหลังเป็นศูนย์กลางของนครซึ่งมีสวนสาธารณะ ที่อยู่อาศัยจัดสรร และเขตอุตสาหกรรม
ทางหลวงท้องถิ่นสาย สค.ถ 4-0001
ทางหลวงท้องถิ่นสาย สค.ถ 4-0002
พระเจ้าออร์ดอญโญที่ 4 แห่งเลออน
พระเจ้าออร์ดอญโญที่ 4 (; เลออน: ) หรือ พระเจ้าออร์ดอญโญผู้เลวร้าย (; เลออน: ) เสด็จพระราชสมภพประมาณ ค.ศ. 926 สิ้นพระชนม์ประมาณ ค.ศ. 962 หรือ 963 ที่กอร์โดบา ครองราชย์เป็นกษัตริย์แห่งเลออนตั้งแต่ ค.ศ. 958 ถึง ค.ศ. 960 คั่นกลางระหว่างรัชสมัยของพระเจ้าซันโชที่ 1 แห่งเลออนเป็นเวลา 2 ปี
ออร์ดอญโญเป็นพระโอรสของพระเจ้าอัลฟอนโซที่ 4 แห่งเลออนกับพระราชินีโอเนกา ซันเชซแห่งปัมโปลนา และเป็นพระภาติยะของพระเจ้ารามิโรที่ 2 แห่งเลออนและพระเจ้าการ์ซิอา ซันเชซที่ 1 แห่งปัมโปลนา